უნივერსიტეტის ღონისძიებების პორტალი

საჯარო ლექცია კერძო სამართლის მიმართულებით
2012-10-31 11:38 (Asia/Dubai)
ილიას სახელმწიფო უნივერსიტეტი, სამართლის ფაკულტეტი გაცნობებთ, რომ 2 ნოემბერს (პარასკევს), 17:00 საათზე, A 101 აუდიტორიაში გაიმართება საჯარო ლექცია კერძო სამართლის მიმართულებით, თემაზე ,,ბინათმესაკუთრეთა ამხანაგობებთან დაკავშირებული სამართლებრივი რეგულაცია და არსებული პრაქტიკა”.
ლექციას წარუძღვება – დავით კიკალეიშვილი – იურიდიული კომპანია VBAT – ის მმართველი პარტნიორი http://vbat.ge/index.php?lang=geo&mod=our_team .
დასწრება თავისუფალია.

უნიკინო 2 ნოემბერს: ”ჩვეულებრივი ეჭვმიტანილები”
2012-10-30 12:49
პარასკევს, 2 ნოემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ბრაიან სინგერის ფილმი, ”ჩვეულებრივი ეჭვმიტანილები” (1995). მონაწილეობენ: ქევინ სფეისი, ბენისიო დელ ტორო, ჩეზ პალმინტერი, სტივენ ბოლდუინი და სხვები.
დასწრება თავისუფალია.

”მომავალ ბანკირთა კლუბის” კვლევის პრეზენტაცია
2012-10-30 12:24
2 ნოემბერს, 12:30 საათზე, G 106 აუდიტორიაში (გ.წერეთლის N2, ყოფილი ენციკლოპედიის შენობა) გაიმართება ”მომავალ ბანკირთა კლუბის” კვლევის პრეზენტაცია.
კლუბი წარმოგიდგენთ სტუდენტური სესხის, ვადიანი ანაბრისა და იპოთეკური სესხის პირობებსა და მომსახურებას ქართულ ბანკებში. ასევე ამ მონაცემების შედარებას უცხოური ბანკების პირობებთან და მომსახურებასთან.
პრეზეტაციაზე დამსწრე საზოგადოება გაიგებს, თუ რომელი ბანკები სთავაზობენ მომხმარებლებს უკეთეს პირობებს სტუდენტურ სესხზე, ვადიან ანაბარსა და იპოთეკურ სესხებზე.
პრეზენტაციაზე აგრეთვე წარმოდგენილი იქნება ის ტენდენციები, რაც აღნიშნულ სესხებსა და ანაბარს ახასიათებთ ბოლო პერიოდში.
”მომავალ ბანკირთა კლუბი” ილიას სახელმწიფო უნივერსიტეტის ბიზნესის ფაკულტეტის ბაზაზე არსებული კლუბია, რომელიც საბანკო საქმის შემსწავლელ სტუდენტებს აერთიანებს. კლუბის მიზანია სტუდენტთა ცოდნის გაღრმავება საბანკო საქმეში, მათი აქტიური ურთიერთობები ბანკებთან და როგორც ქართული ასევე უცხოური საბანკო სექტორის შესწავლა. ორ კვირაში ერთხელ ”მომავალ ბანკირთა კლუბი” საბანკო სფეროსთან დაკავშირებულ სხვადასხვა კვლევებსა და თემებს საზოგადოებას პრეზენტაციების სახით წარუდგენს.

საქველმოქმედო პოეზიის საღამო
2012-10-29 15:17
1 ნოემბერს, 18:00 საათზე, ილიაუნის თეატრში (ჭავჭავაძის 32), ილიას სახელმწიფო უნივერსიტეტის სტუდენტური თვითმმართველობის ორგანიზებით გაიმართება საქველმოქმედო პოეზიის საღამო ზურა სალუქვაძის და მისი მეგობრების მონაწილეობით. შემოსული თანხა გადაეცემა ილიას სახელმწიფო უნივერსიტეტის სტუდენტს, ნანა კვარაცხელიას, რომელიც დაავადებულია სიმსივნით და ესაჭიროება გადაუდებელი ოპერაცია. დასწრება თავისუფალია.

იმიტირებული სასამართლოს პროცესების შეჯიბრი
2012-10-25 13:26
მიმდინარე წლის 1-7 ნოემბერს ილიას სახელმწიფო უნივერსიტეტის სამართლის ფაკულტეტის გუნდი მონაწილეობას მიიღებს საინვესტიციო სამართლის სფეროში მსოფლიოში ერთ-ერთ წამყვან იმიტირებული სასამართლოს პროცესების შეჯიბრში (Foreign Direct Investment International Moot Court Competition ’’FDI Moot’’), რომელიც იმართება აშშ-ში, ქალაქ ბოსტონში. ილიას სახელმწიფო უნივერსიტეტის გუნდი მოხვდა იმ მსოფლიო სხვადასხვა წამყვანი უნივერსიტეტიდან შერჩეულ 20 გუნდს შორის, რომლებიც იასპარეზებენ აშშ-ში. უნივერსიტეტის გუნდი შეეჯიბრება ისეთ წამყვან უნივერსიტეტებს, როგორიც არის: ჰარვარდის, ვაშინგტონის, ნიუ იორკის სამართლის სკოლები, სუფოლკის, ოტავისა და პიტსბურგის სამართლის სკოლები, ჰონკონგისა და ვარშავის წამყვანი სამართლის სკოლები. მეტი ინფორმაცია მონაწილე გუნდების შესახებ შეგიძლიათ იხილოთ ვებ-გვერდზე: http://www.fdimoot.org/2012//teams.php დამატებითი ინფორმაცია შეჯიბრის შესახებ და დღის განრიგი ხელმისაწვდომია აქ http://www.fdimoot.org/ . ვუსურვებთ წარმატებას ილიას სახელმწიფო უნივერსიტეტის გუნდს.

უნიკინო 26 ოქტომბერს: "კაკუნი სამოთხის კარზე"
2012-10-24 13:13
პარასკევს, 26 ოქტომბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება, მარტინ იანის ფილმი ”კაკუნი სამოთხის კარზე”.
მონაწილეობენ: ტილ შვაიგერი, იან იოზეფ ლიფერსი, მორიც ბლაიბტროი და სხვები.

კაი ლინდსტრომის საჯარო ლექცია
2012-10-24 13:05
6 ნოემბერს, 15:00 საათზე, ილიას სახელმწიფო უნივერსიტეტის 101-ე აუდიტორიაში (A კორპუსი) გაიმართება აბო აკადემიის უნივერსიტეტის (ფინეთი) პროფესორის, კაი ლინდსტრომის საჯარო ლექცია თემაზე: “ანთროპოგენური ზემოქმედება თევზების შეწყვილების სისტემაზე”.
წყლის ეკოსისტემების ძირეული ცვლილებები მსოფლიო გამოცდილებით ძირითადად ადამიანის აქტივობებითაა განპირობებული. ყველაზე მნიშვნელოვანი ამ ცვლილებებიდან არის ევტროფიკაცია და ქიმიური დაბინძურება. წარმოდგენილ პრეზენტაციაში პროფესორი ლინდსტრომი გაამახვილებს ყურადღებას იმაზე, თუ როგორ შეიძლება წყლის სიმღვრივემ და ენდოკრინული სისტემის დამრღვევმა ქიმიურმა ნივთიერებებმა (EDC – endocrine disrupting chemicals) მოახდინოს ზემოქმედება თევზების შეწყვილების სისტემებზე. მოდელ სისტემად გამოყენებული იქნება ზღვის პატარა თევზი – შლამის ღორჯო, რომლისთვისაც დამახასიათებელია მზრუნველობა შთამომავლობაზე მამრობითი ხაზით. ნაჩვენები იქნება, თუ როგორ ახდენს გავლენას წყლის სიმღვრივე და დაბინძურება თევზების შეწყვილების სისტემის ფუნქციონირებაზე, რაც, თავის მხრივ, აისახება სქესობრივი გადარჩევის ქვეშ მყოფ ნიშნებზე.

სუიციდი და ჰომიციდი გრენლანდიაში
2012-10-24 10:51
ილიას უნივერსიტეტის ფსიქიკური ჯანმრთელობის რესურს–ცენტრში (ქ.ჩოლოყაშვილის გამზ. 3/5, E კორპუსი, ოთახი 115) 7 ნოემბერს, ოთხშაბათს, 17.30 საათზე, შვედი ფსიქიატრი, პროფ. კარინ სპარინგ ბიორქშტენი ჩაატარებს ლექციას თემაზე: სუიციდი და ჰომიციდი გრენლანდიაში – რა შეიძლება ისწავლოს მსოფლიომ (Suicide and homicide in Greenland – what can the world learn)
პროფესორი კარინ სპარინგ ბიორქშტენი, მედიცინის მეცნიერებათა დოქტორი, სამაგისტრო სწავლების დირექტორი კაროლინსკას ინსტიტუტში, უფროსი ფსიქიატრი სტოკჰოლმის ფსიქიატრიულ დაწესებულებაში Psychiatry South Stockholm, შვედეთი.
Prof. Karin Sparring Björkstén, MD., PhD., from Karolinska Institute, Post-graduate Study Director and senior psychiatrist at Psychiatry South Stockholm; Sweden
დასწრება თავისუფალია.
საკონტაქტო პირი: ნინო მახაშვილი 599 113478.

ნიდერლანდების სასტიპენდიო პროგრამები (NFP)
2012-10-23 18:46
ილიას სახელმწიფო უნივერსიტეტის ბიზნესის ფაკულტეტის სამაგისტრო და სადოქტორო პროგრამების სტუდენტებს საშუალება ეძლევათ მიიღონ მონაწილეობა გაცვლით პროგრამებში, რომელსაც აფინანსებს ნიდერლანდების საგარეო საქმეთა სამინისტრო. ასევე პროგრამა სთავაზობს საჯარო, კერძო თუ არასამთავრობო ორგანიზაციების თანამშრომელებს გაცვლით პროგრამას კვალიფიკაციის ამაღლების მიზნით.
პროგრამების მართვა და ადმინისტრირება ხდება ნიდერლანდების საერთაშორისო თანამშრომლობისა და უმაღლესი განათლების ორგანიზაციის „ნუფიკის“ მიერ. ნუფიკი ასევე ხელმძღვანელობს სასტიპენდიო განაცხადებების შერჩევის პროცესს.
NFP გთავაზობთ სტიპენდიებს შემდეგი პროგრამებისთვის:

მოკლევადიანი კურსები
სამაგისტრო პროგრამები
სადოქტორო კვლევები
ჯგუფური ტრეინინგები

ნიდერლანდების სასტიპენდიო პროგრამების დეტალური ინფორმაციის შესახებ პრეზენტაცია გაიმართება 2012 წლის 24 ოქტომბერს 16.00 საათზე ილიას უნივერსიტეტის G 106 (ჩოლოყაშვილის 3/5).

საქველმოქმედო პოეზიის საღამო
2012-10-23 18:39
24 ოქტომბერს, 19:00 საათზე, ილიაუნის თეატრში (ი. ჭავჭავაძის №32 ) ილიას სახელმწიფო უნივერსიტეტის სტუდენტური თვითმმართველობა ატარებს საქველმოქმედო პოეზიის საღამოს.
მონაწილეობენ:
რეზი ქინქლაძე, ირაკლი გაფრინდაშვილი, ბაქი ლორთქიფანიძე და ბიჭი ივანიშვილი.
აკომპანიმენტს გაუწევს გიგი Wonder.
შემოსული თანხა გადაეცემა ილიას სახელმწიფო უნივერსიტეტის სტუდენტის, ნანა კვარაცხელიას ოჯახს. ნანა დაავადებულია სიმსივნით და ესაჭიროება გადაუდებელი ოპერაცია.

ადვოკატის პროფესიული ვალდებულებები
2012-10-23 10:24
ილიას სახელმწიფო უნივერსიტეტი, სამართლის ფაკულტეტი გაცნობებთ, რომ 26 ოქტომბერს (პარასკევს), 16:00 საათზე, A 101 აუდიტორიაში გაიმართება საჯარო ლექცია კერძო სამართლის მიმართულებით, თემაზე “ადვოკატის პროფესიული ვალდებულებები – კლიენტის ინტერესთა პრიორიტეტულობა და პროფესიული საიდუმლოება”. ლექციას კითხულობს ეკატერინე გასიტაშვილი – საქართველოს ადვოკატთა ასოციაციის, ეთიკის კომისიის თავმჯდომარე. დასწრება თავისუფალია.

ევოლუციური ეკოლოგია ილიას უნივერსიტეტში
2012-10-23 10:20
ჩვენი უნივერსიტეტის მოლეკულურ-გენეტიკურმა ლაბორატორიამ დაასრულა ადამიანის Y ხაზით მემკვიდრეობის კვლევის პირველი ეტაპი.
გიწვევთ კვლევის შედეგების პრეზენტაციაზე, 25 ოქტომბერს, 12:00 სთ-ზე, ოთახი G106.

ვორკშოპი ავსტრიული კულტურის ცენტრში
2012-10-22 16:55
2 ნოემბერს, 9.00 -15.30 სთ. ილიას სახელმწიფო უნივერსიტეტის ავსტრიული კულტურის ცენტრში (ქ. ჩოლოყაშვილის გამზ. 3/5, H-104) გაიმართება ვორკშოპი თემაზე „Sprache in Österreich“, რომელსაც ხელმძღვანელობას გაუწევს ვენის უნივერსიტეტის გერმანისტიკის ინსტიტუტის
მეცნიერ-თანამშრომელი მატეუშ მაზელკო (პროგრამა იხ. ბმულში).
ვორკშოპში მონაწილეობის მიღება შეუძლიათ როგორც პროფესორ-მასწავლებლებს, ასევე იმ სტუდენტებსა და კურსდამთავრებულებს, რომლებიც
სათანადოდ ფლობენ გერმანულ ენას.
მონაწილეებს გადაეცემათ შესაბამისი სერთიფიკატები.
მონაწილეთა რაოდენობა შეზღუდულია.
დაინტერესებულ პირებს ვთხოვთ, რეგისტრაცია გაიარონ ილიაუნის ავსტრიული კულტურის ცენტრში არაუგვიანეს 30 ოქტომბრისა, ფეისბუკის
(http://www.facebook.com/oesterreich.bibliothek.tbilisi), ელ. ფოსტის (mzevinar.chumburidze@iliauni.edu.ge) ან ტელეფონის (210 59 13)
საშუალებით.
ვორკშოპი სრულად იხ. მიმაგრებულ დოკუმენტში.>>

უვე ფოლკეს საჯარო ლექცია
2012-10-22 11:21
23 ოქტომბერს, 15.00 საათზე (ილიას სახელმწიფო უნივერსიტეტი, აუდიტორია G-505, ჩოლოყაშვილის ქუჩა 3/5, ყოფილი ენციკლოპედიის შენობა) ფუნქციური გენომიკის ინსტიტუტის დირექტორი გერმანიიდან პროფესორი უვე ფოლკე გამართავს საჯარო ლექციას თემაზე: “პროტეომიკული და ტრანსკრიპტომიკული მიდგომების გამოყენება გულსისხლძარღვოვანი დაავადებების ანალიზისათვის – დილატაციური კარდიომიოპათიის მაგალითზე“.
დილატაციური კარდიომიოპათია პარკუჭის გადიდებითა და სისტოლური დისფუნქციებით ხასიათდება და გულის ტრანსპლანტაციისათვის მთავარ მიზეზს წარმოადგენს. გულის აუტოანტი სხეულები გადამწყვეტ როლს უნდა თამაშობდნენ ამ დაავადების განვითარებაში და მათი იმუნოადსორბციული თერაპია შემდგომი IA/IgG ანტისხეულებით ჩანაცვლებით ახალ თერაპიულ მიდგომას წარმოადგენს. მაგრამ ეს ახალი თერაპიული მიდგომა ფართო შიდაინდივიდუალურ ვარიაციას ამჟღავნებს და ის მოლეკულური ცვლილებები, რომლებიც IA/IgG-ით ჩანაცვლების შემდეგ ჰემოდინამიკურ გაუმჯობესებას განაპირობებენ, მხოლოდ ნაწილობრივ არის დახასიათებული.
დილატაციური კარდიომიოპათიების პათოფიზოლოგიის შესახებ ახალი მონაცემების მისაღებად ჩვენ მიერ გამოყენებულ
იქნა ბიოქიმიური, ტრანსკრიფტომიკული და პროტეომიკული მიდგომების კომბინაცია. ცდები ჩატარებული იყო პაციენტების ბიოფსიურ ნიმუშებზე და ასევე დილატაციური კარდიომიოპათიების ცხოველურ მოდელებზე. განხილულ იქნება მიოკარდიტთან, დილატაციურ კარდიომიოპათიასთან და მათ თერაპიასთან დაკავშირებული ცვლილებები. გენთა ექსპრესიის პროფილირებამ და გულის აუტოანტისხეულების აქტივობის ფუნქციურმა დახასიათებამ გამოააშკარავა ის ხელწერა, რომელიც საშუალებას იძლევა იმუნოადსორბციული თერაპიისა და შემდგომი ანტისხეულებითი ჩანაცვლების შედეგი განისაზღვროს. ეს კი იმაზე მიუთითებს, რომ მოლეკულური პროფილირებით სპეციფიკური პაციენტთა ჯგუფებისათვის თერაპიის სელექცია გახდება შესაძლებელი.
პერსონალიზებული მედიცინის გასაძლიერებლად ჩვენ სტანდარტული პროცედურების სისტემა შევქმენით პლაზმის, შარდისა და ნერწყვის პროტეომული დახასიათებისათვის. ლექციის მეორე ნაწილში განხილულ იქნება ამ სისტემის გამოყენება დილატაციური კარდიომიოპათიის პაციენტების ნიმუშების ანალიზისათვის.

ახალი მიმართულებები პროტომიკსში - საჯარო ლექცია
2012-10-22 11:12
25 ოქტომბერს, 14.45 სთ-ზე (ილიას სახელმწიფო უნივერსიტეტის აუდიტორია A-101, ი.ჭავჭავაძის გამზირი 32), ფუნქციური გენომიკის ინსტიტუტის დირექტორი გერმანიიდან, პროფესორი უვე ფოლკე წაიკითხავს ლექციას თემაზე: “ახალი მიმართულებები პროტომიკსში – მიდგომები რთულ ცილოვან ნიმუშებში აბსოლუტური და ფარდობითი რაოდენობრივი განსაზღვრისათვის.“
ომიკების ტექნოლოგიების დიდ კოჰორტაში პროტეომიკულ მიდგომას განსაკუთრებული ადგილი უკავია, რადგან მისი საშუალებით უჯრედულ ეფექტორებზე ცოცხალი ორაგნიზმების შიგნით ფართო-სკალაზე რაოდენობრივი ინფორმაციის მიღებაა შესაძლებელი. პროტეომის ნატიფი შესწავლებისათვის დღესდღეობით არსებობს 2-განზომილებიანი და გელისაგან თავისუფალი მას-სპექტრომეტრული მეთოდები, რომელიც ეფუძნება პროცესებს ცილების რაოდენობების ცვლილებებისა და აგრეთვე მათი პოსტტრანსლაციური მოდიფიკაციების შესასწავლად.
დიდი ხნის განმავლობაში პროტეომიკული შესწავლები დაფუძნებული იყო 2-განზომილებიანი გელ-ელექტროფორეზით ცილების დაყოფაზე და მას-სპექტრომეტრიით მათ შემდგომ იდენტიფიკაციაზე. მიუხედავად იმისა, რომ ამ მიდგომით ბევრი წარმატებები იქნა მოპოვებული, არსებობს გარკვეული შეზღუდვები – მცირე სენსიტიურობა და ზოგიერთი უჯრედული ფრაქციის, მაგალითად: მემბრანულის, შეზღუდული გარჩევითობის უნარი. გელისაგან თავისუფალი, მასს-სპექტრომეტრული მიდგომები კი უფრო მნიშვნელოვანი ხდება, რადგან მათ გააჩნიათ მეტი მგრძნობელობა და წვდომა ცილათა ისეთ მნიშვნელოვან კლასებზე, როგორიცაა: მემბრანული და ზედაპირული ცილები. თხევადი ქრომატოგრაფია მასს სპექტრომეტრი/მასს სპექტრომეტრი მეთოდოლოგია იყენებს აღმავალ მიდგომებს, სადაც პეპტიდები ანალიზდებიან ცილების შესაბამისი ფერმენტების (როგორც წესი ტრიფსინით) დახლეჩის შემდეგ. ამ ტექნოლოგიის სხვადასხვა ვარიაციების საშუალებით შესაძლებელია პროტეომის დონეზე ზუსტი ცვლილებების გაზომვა ან ნანო-მაღალი წნევის ქრომატოგრაფიის მეთოდით პეპტიდებით გაყოფის საშუალებით ან სტაბილური იზოტოპების გაზომვების მონიშვნის საშუალებით in vivo ან in vitro. გარეგანი სტანდარტების ტექნოლოგიების გამოყენებით, როგორიცაა: ცილების აბსოლუტური განსაზღვრა (AQUA- absolute quantification of proteins) ან კონკატემერების რაოდენობრივი განსაზღვრა (QconCAT – quantification concatemers), შესაძლებელი ხდება ცილების რაოდენობრიობის შესწავლა სისტემური ბიოლოგიის ამოცანებისათვის. ეს ტექნოლოგიები შეიძლება გამოყენებული იქნას აგრეთვე ცილოვანი კომპლექსების შესწავლისათვის, მათ შორის სუბერთეულების სტექიომეტრიის დასადგენად.
ამ ინოვაციური მიდგომების გარდა, განვითარებულ იქნა მაღალ მგრძნობიარე მიდგომები შერჩეული ცილების ზუსტი მონიტორინგისათვის, როგორიცაა: სელექციური რეაქციის მონიტორინგი რთულ ცილოვან ნარევში სხვადასხვა ცილების ზუსტი რაოდენობრივი განსაზღვრისათვის. ლექციის მსვლელობისას საილუსტრაციოდ განხილული იქნება ამ მიდგომების რამდენიმე მაგალითი.

მსოფლიო კლასის იაპონელი მუსიკოსები
2012-10-19 15:06
საქართველოში იმყოფებიან მსოფლიო კლასის იაპონელი მუსიკოსები, მევიოლინე კენ აისო და იაპონური ფლეიტის – შაკუჰაჩის – დიდოსტატი, აკიკაცუ ნაკამურა. თბილისში ყოფნისას ისინი მართავენ შემდეგ ღონისძიებებს:
ოთხშაბათი, 24 ოქტომბერი, თბილისის კონსერვატორიის 311 აუდიტორია, 14.00-15.00 აკიკაცუ ნაკამურას ლექცია შაკუჰაჩისა და ძენ ბუდიზმზე. დასწრება უფასოა.
კვირა, 28 ოქტომბერი, თბილისის კონსერვატორიის კამერული დარბაზი, 15.00-16.00: საკომპოზიტორო კონკურს “იაპონურ შემოდგომაში” მონაწილე სტუდენტი კომპოზიტორების ვორქშოფი აკიკაცუნა კამურასა და კენ აისოსთან (ილიას სახელმწიფო უნივერსიტეტიდან ვორქშოფში მონაწილებს მე-4 კურსის სტუდენტი, სოსო გელოვანი). დასწრება უფასოა.
ორშაბათი, 29 ოქტომბერი, კონსერვატორიის დიდი დარბაზი, 19.00: კენ აისოსა და აკიკაცუ ნაკამურას კონცერტი (შესულდება კლასიკური და თანამედროვე მუსიკა). ბილეთების შეძენა შეაძლებელია კონსერვატორიის სალაროებში.

ბიზნეს ქეისების შედეგები
2012-10-18 17:10
23 ოქტომბერს, 17:00 საათზე, ილიას სახელმწიფო უნივერსიტეტის (მისამართი: ი.ჭავჭავაძის გამზ.№32) A101 აუდიტორიაში გაიმართება კონკურსის ”ჩვენ ვქმნით ბიზნეს ქეისებს” საბოლოო შედეგების გამოცხადება.
ილიას სახელმწიფო უნივერსიტეტის ბიზნესის ფაკულტეტის ინიციატივით მიმდინარეობდა კონკურსი ”ჩვენ ვქმნით ბიზნეს ქეისებს”.
კონკურსის მიზანია, ხელი შეუწყოს სტუდენტებში პროფესიული უნარ-ჩვევების განვითარებასა და კრიტიკული აზროვნების ჩამოყალიბებას;
ამასთანავე მონაწილეებს ეხმარება ბიზნეს ქეისების ევროპული სტილის დანერგვასა და შედეგებზე ორიენტირებული გადაწყვეტილებების მიღებაში, ბიზნეს სფეროში მიმდინარე სიახლეების გაცნობაში.

საჯარო ლექცია კერძო სამართლის მიმართულებით
2012-10-17 17:24
ილიას სახელმწიფო უნივერსიტეტი, სამართლის ფაკულტეტი გაცნობებთ, რომ 19 ოქტომბერს (პარასკევს), 16:00 საათზე, A 101 აუდიტორიაში გაიმართება საჯარო ლექცია კერძო სამართლის მიმართულებით, თემაზე “საერთაშორისო მიწოდების ხელშეკრულება კერძო სამართალში”.
ლექციას კითხულობს ირინე ჯანელიძე – “ლეგალ მენეჯმენტ გრუპი”.
დასწრება თავისუფალია.

"ასწავლე და ისწავლე საქართელოსთან ერთად"
2012-10-16 18:03
პროგრამა „ასწავლე და ისწავლე საქართელოსთან ერთად“ ხორიელდება 2010 წლიდან საქართველოს პრეზიდენტის ინიციატივით. პროგრამის ფარგლებში საქართველოში სხვადასხვა ქვეყნიდან ჩამოდიან მოხალისე მასწავლებლები, რომლებიც ცხოვრობენ ადგილობრივ ოჯახებში და ასწავლიან უცხო ენებს საქართველოს საჯარო სკოლებსა თუ სხვა დაწესებულელებში. პროგრამა მიზნად ისახავს საქართველოში უცხო ენის სწავლების დონის ამაღლებასა და სხვა ქვეყნნების კულტურისა და ღირებულებების ახლოს გაცნობას.
19 ოქტომბერს, 12:00 საათზე, ილიას სახელმწიფო უნივერსიტეტის პირველ კორპუსში 101 აუდიტორიაში „ასწავლე და ისწავლე საქართველოსთან ერთად“ პროგრამის წარმომადგენლები გამართავენ შეხვედრას სტუდენტებთან და მოწვეულ სტუმრებთან, სადაც წარადგენენ ორ პრეზენტაციას:

“ასწავლე საქართველოსთვის ’’ წარმოსდგენს საქართველოს მთავრობის მიერ ინიცირებულ პროგრამას რომლის ფარგლებშიც საქართველოს ის მოქალაქეები, რომლებიც ფლობენ ინგლისურ ენას წარიგზავნებიან საქართველოს სხვადსახვა რეგიონში ინგლისურის ენის პედაგოგებად. ერთწლიანი წარმატებული თანამშრომლობის შემთხვევაში კი მათ უფინანსდებათ მაგისტრატურა.პროექტი მიზნად ისახავს ინგლისური ენის სწავლების დონის ამაღლებას საჯარო სკოლებში. სწავლების ახალი მეთოდების დანერგვას, ახალი სასწავლო მასალის შემოღებას, ახალგაზრდა პედაგოგთა დასაქმებას და მათ ინტეგრაციას ადგილობრივ საზოგადოებაში.
“ასწავლე და ისწავლე საქართველოსთან ერთად“ პროგრამის ფარგლებში საქართველოში ჩამოსულ ჩინური ენის მოხალისე მასწავლებლებზე, რომლებიც იცხოვრებენ ადგილობრივ ოჯახებში და ოჯახის წევრებს შეასწავლიან ჩინურ ენას. პროექტში ჩინელი მოხალისეების ჩართვის მიზეზებზე, საქართველოში ჩინური ენის სწავლების პერსპექტივებსა და უშუალოდ ჩინელი მასწავლებლებისგან ენის შესწავლის უპირატესობებზე.

დამსწრე საზოგადოებას შესაძლებლობა მიეცემა, გაიგოს თუ როგორ უმასპინძლონ ჩინელ მოხალისეს სურვილის შემთხვევაში და როგორ შეისწავლონ ჩინური ენა.

"ფსიქოლოგიური დრამიდან - ფსიქოდრამამდე"
2012-10-16 18:01
22 ოქტომბერს, 13:00 საათზე, ილიას სახელმწიფო უნივერსიტეტის A 101 აუდიტორიაში (ი. ჭავჭავაძის გამზ. 32), გაიმართება ასოც. პროფესორ რუსუდან მირცხულავას წიგნის „ფსიქოლოგიური დრამიდან – ფსიქოდრამამდე“ და „ფსიქოდრამის კლუბის“ პრეზენტაცია.

ლექციები აუტიზმის თემაზე
2012-10-16 10:31
22, 23 და 24 ოქტომბერს ილიას სახელმწიფო უნივერსიტეტის N101 აუდიტორიაში (ყოფილი აღმოსავლეთმცოდნეობის ინსტიტუტი, გ. წერეთლის 3, S კორპუსი) ფრანგი ფსიქოანალიტიკოსები, ლიონის უნივერსიტეტის პროფესორები ანა ბრუნი და ბერნარდ შუვიე წაიკითხავენ ლექციებს აუტიზმის თემაზე. კერძოდ, ფსიქონალიტიკური მიდგომის თვალსაზრისით აუტიზმის გამომწვევი მიზეზების, დაცვითი მექანიზმების, ობიექტების, მკურნალობის სხვადასხვა მეთოდების (არტთერაპია, ინდივიდულური და ჯგუფური ფსიქოთერაპია), აგრეთვე აუტისტი ბავშვების ოჯახში, სკოლასა და სოციუმში ინტეგრაციის შესახებ. გაიმართება დისკუსია თემის გარშემო.
ლექციები გაიმართება
ორშაბათს: 14.00 საათზე
სამშაბათს: 10.00 საათზე
ოთხშაბათს: 10.00 საათზე
ბერნარდ შუვიე – ლიონის უნივერსიტეტის პროფესორი კლინიკურ ფსიქოლოგიაში. შემოქმედების სამკურნალო პროცესების კვლევის ნაციონალური სააგენტოს (ANR) კოორდინატორი. მისი კვლევითი ინტერესების სფეროს შეადგენს ბავშვთა ფსიქოპათოლოგიაში ნახატების და თამაშის როლი, შემოქმედების პროცესი და სიმბოლიზაცია. იგი ავტორია ამ სფეროში მრავალი სტატიისა.
ანა ბრენი – ლიონის უნივერსიტეტის პროფესორი ფსიქოპათოლოგიისა და კლინიკური ფსიქოლოგიის დარგში, კლინიკური ფსიქოლოგიისა და ფსიქოპათოლოგიის კვლევითი ცენტრის ხელმძღვანელი, შემოქმედების პრინციპებზე დაფუძნებული კლინიკების ევროპული ქსელის კოორდინატორი. მისი კვლევის საგანია ბავშვთა აუტიზმი და ფსიქოზი, სხეულის სენსომოტორული კავშირი ფსიქოპათოლოგიასთან და შემოქმედებითი კლინიკა. იგი აუტიზმის და ფსიქოზის შესახებ მრავალი სტატისა და რამდენიმე წიგნის ავტორია.
ფსიქოანალიტიკური მიდგომის თანახმად, აუტიზმი არის დაცვითი რეაქცია სომატური სეპარაციის (სხეულებრივი განშორების) ნაადრევ გაცნობიერებაზე. აუტისტები მასობრივი კატასტროფისა და გაქრობის (ანიჰილაციის), პრიმიტიული აგონიის (ვინიკოტი) მომგვრელი შფოთვის განვითარების საფრთხის ქვეშ იმყოფებიან. ეს არის დეზინტეგრაციის, დაუსრულებელი ვარდნის, სიცარიელის, სხიზისის – ნაწილებად დაშლისა და სივრცეში გაქრობის შიში. ტასტენი აღწერს ამგვარ პრიმიტიულ შიშებს მოვარდნილი წყლის, წყალდიდობის, ქარიშხლისა და ვულკანის ამოფრქვევის მეტაფორებით.
ჩვენ განვსაზღრავთ „წებოვან იდენტიფიკაციას“ და დაშლის პატერნს (მელცნერ), რომელთაც აუტისტები იყენებენ. აგრეთვე განვიხილავთ აუტიზმის პატერნებსა და ობიექტებს, აუტისტი ბავშვების მოვლის და მკურნალობის სხვადასხვა ფორმებს, რომელიც ხორციელდება თერაპიული მედიაციით (ფერწერა, ნახატები, წყლით თამაში, სკულპტურა ზღაპრები) და ინდივიდუალური და ჯგუფური ფსიქოთერაპიის მეთოდებით. ლექციების დროს განვიხილავთ კლინიკურ შემთხვევებს და მსმენელების მიერ წარმოდგენილ რთულ სიტუაციებსაც. გაიმართება დისკუსია.

უნიკინო 19 ოქტომბერს: "შვიდი სამურაი"
2012-10-15 17:12
პარასკევს, 19 ოქტომბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, ნაჩვენები იქნება აკირა კუროსავას ფილმი ”შვიდი სამურაი” (1954). მონაწილეობენ: ტაკაში შიმურა, ტოშირო მიფუნე, იოშიო ინაბა, სეიჯი მიაგუჩი და სხვები.

ფუნდამენტალიზმის კოგნიტიური სტრუქტურები
2012-10-15 17:09
პროფესორ რიხარდ ფრიდლი (ფრიბურგის უნივერსიტეტი, შვეიცარია) ილიას სახელმწიფო უნივერსიტეტში ატარებს ლექცია-სემინარებს რელიგიური ფუნდამენტალიზმისა და კონფლიქტების გადაჭრის შესახებ. პროფესორი ფრიდლი არის ევროპაში ცნობილი რელიგიათმცოდნე და კონფლიქტოლოგი.
სამშაბათი, 16 ოქტომბერი, 18:00 საათი – ფუნდამენტალიზმის კოგნიტიური სტრუქტურები – ი. ჭავჭავაძის გამზირი 32, ილიას სახელმწიფო უნივერსიტეტი, A კორპუსი, 101-ე აუდიტორია.
ოთხშაბათი, 17 ოქტომბერი, 18:00 საათი – ისტორიული ვარიაციები: ქრისტიანული, ისლამური, სეკულარული, ი. ჭავჭავაძის გამზირი 32, ილიას სახელმწიფო უნივერსიტეტი, A კორპუსი, 101-ე აუდიტორია.
ხუთშაბათი, 18 ოქტომბერი, 18:00 საათი – “დემოკრატიული მშვიდობა. ‘ლიბერალური მშვიდობის’ პარადიგმის მიღმა – პროფ. რიხარდ ფრიდლის დისკუსია საქართველოში შვეიცარიის ელჩთან გიუთტერ ბეხლერთან – ი. ჭავჭავაძის გამზირი 32, ილიას სახელმწიფო უნივერსიტეტი, A კორპუსი, 101-ე აუდიტორია.

არქეოლოგიური ექსპედიციის პრეზენტაცია
2012-10-15 17:04
25 ოქტომბერს, 17:00 საათზე, წიგნის მაღაზია ”ლიგამუსში” (ი. ჭავჭავაძის გამზ. 32) ილიას სახელმწიფო უნივერსიტეტის პალეოურბანული კვლევის ლაბორატორია წარადგენს ციხესულორის არქეოლოგიური ექსპედიციის კვლევა-ძიების შედეგების ანგარიშს (2012 წლის 5 მაისი-6 ივლისი).
ანგარიშის ავტორები არიან: პროფესორი გურამ ყიფიანი და დოქტორანტი მადონა მშვილდაძე. ღონისძიებაზე მოხსენებით წარდგება გურამ ყიფიანი.

ბიზნეს კონკურსი ფორბსთან ერთად
2012-10-15 17:01
2012 წლის 6 ნოემბერს, 19:00 საათზე (ქ. ჩოლოყაშვილის 3/5, ”უნიფუდი”), ილიას სახელმწიფო უნივერსიტეტის ბიზნეს-სკოლა და სტუდენტთა საინიციატივო ჯგუფი ჟურნალ ”ფორბსთან” ერთად ატარებს კონკურსს ბიზნესის სკოლის ბაკალავრიატისა და მაგისტრატურის სტუდენტებისათვის. კონკურსის მიზანია, სტუდენტები გაეცნონ მეტ ინფორმაციას ჟურნალ „ფორბსის“ შესახებ, შესაბამისად, თემატიკაც მთლიანად შეეხება ჟურნალ „ფორბსის“ ისტორიასა და მიმდინარე მოვლენებს.
კონკურსის ფარგლებში მონაწილეებმა უნდა გასცენ სწორი პასუხები ჟურნალ “ფორბსის” მიერ მომზადებულ კითხვებს.

ბარტის დაავადება - ფოსფოლიპიდების დაავადება
2012-10-15 00:00
ცინცინატის ბავშვთა ჰოსპიტალის პროფესორი ზაზა ხუჭუა 24 ოქტომბერს, 16.00 საათზე G-კორპუსის 505-ე აუდიტორიაში (გ. წერეთლის 2) წაიკითხავს ლექციას თემაზე: “ბარტის სინდრომი – მიტოქონდრიული ფოსფოლიპიდების დაავადება.”
ბართის სინდრომი გენეტიკური პედიატრიული დაავადებაა, რომელსაც ახასიათებს მიტოქონდრიული ფოსფოლიპიდის კარდიოლიპინის დეფიციტი. კარდიოლიპინები მიტოქონდრიული შიდა მემბრანის საშენ ბლოკს წარმოადგენენ. დაავადება გამოწვეულია ტაფაზინის გენის მუტაციით X-ქრომოსომაზე და ზეგავლენას ბიჭებზე ახდენს. ბართის სინდრომის დამახასიათებელ ნიშანს კარდიომიოპათია და ჩონჩხის კუნთების მიოპათია წარმაოდგენს. დროზე ჩარევის გარეშე დაავადება ხშირად ლეტალურია.
ბართის სინდრომის განვითარების მოლეკულური მექანიზმების შესწავლისათვის ზ. ხუჭუას მიერ შექმნილი იყო ამ დაავადების პირველი მოდელი თაგვებზე ტაფაზინის გენის ინაქტივაციით. ნაჩვენები იქნა, რომ ტაფაზინის გენის ინაქტივაცია დამაზიანებლად ზემოქმედებს მიტოქონდრიების ენერგიის პროდუქციაზე და ცხიმოვანი მჟავების მეტაბოლიზმზე გულის კუნთში. ამის შედეგად თაგვებში ვითარდება მარცხენა პარკუჭის დილაცია და სისტოლური ფუნქციის დეპრესია. ფიზიოლოგიური და ბიოქიმიური ცვლილებები შესწავლილი იყო არაპირდაპირი კალორიმეტრიით, ექოკარდიოგრაფიით, მაგნიტურ-რეზონანსული იმიჯინგით და პროტეომიკული ანალიზით. განხილული იქნება თერაპიული ინტერვენციის შესაძლებელი გზები.

ფიზიკა და ასტრონომია უფროსკლასელებისათვის ილიაუნიში
2012-10-12 17:02
ყოველ შაბათს, 13:00 საათიდან 15:00 საათამდე ილიას სახელმწიფო უნივერსიტეტის A 101 აუდიტორიაში (ი. ჭავჭავაძის გამზ. 32) გაიმართება საჯარო ლექციები უფროსკლასელთათვის ფიზიკისა და ასტრონომიაში.
13 ოქტომბერს ლექციას წაიკითხავს ATLAS-ის კოლაბორაციის წევრი, ჯუანშერ ჯეჯელავა; თემაზე – “რა არის ამაჩქარებელი“.

DAAD-ის საინფორმაციო შეხვედრა
2012-10-12 16:57
მოგახსენებთ, რომ მიმდინარე წლის 17 ოქტომბერს, 13:00 საათზე, ილიას სახელმწიფო უნივერსიტეტის A 101აუდიტორიაში (ი. ჭავჭავაძის გამზ. 32) გაიმართება DAAD-ს (გერმანიის აკადემიური გაცვლის სამსახური) საინფორმაციო შეხვედრა ჩვენი უნივერსიტეტის სტუდენტებთან.
საინფორმაციო შეხვედრაზე წარმოდგენილი იქნება DAAD-სა და DAAD/OSI (ღია საზოგადოების ფონდის) ერთობლივი სტიენდიები. DAAD-ს სტიპენდიები განკუთვნილია ყველა სპეციალობისთვის, ხოლო DAAD/OSI ჰუმანიტარული და სოციალური მეცნიერებებისათვის. შეხვედრაზე დასწრება შეუძლიათ ბაკალავრიატის და მაგისტრატურის სტუდენტებს, როგორც გერმანული ისე ინგლისური ენის ცოდნით. ასევე დოქტორანტებს და მეცნიერ-თანამშრომლებს/პედაგოგებს.
დამატებითი ინფორმაცია სასტიპენდიო პროგრამების შესახებ შეგიძლიათ მიიღოთ: http://ic.daad.de/tbilissi/?l=2&i=325.

კერძო სამართლის საადვოკატო პრაქტიკა
2012-10-10 17:19
პარასკევს, 12 ოქტომბერს, 16:00 საათზე, A101 აუდიტოიაში (ი. ჭავჭავაძის გამზ. 32) ჩატარდება საჯარო ლექცია თემაზე: “კერძო სამართლის საადვოკატო პრაქტიკა და საქმისწარმოების სპეციფიკა.”
ლექცია მოიცავს შემდეგ საკითხებს:
1. წარმომადგენლობაზე უფლებამოსილი პირი–ადვოკატი;
2. ადვოკატის პროფესიული საქმიანობა;
3. წარმომადგენლობის დამადასტურებელი დოკუმენტები;
4. წარმომადგენლის უფლებამოსილების ფარგლები;
5. ადვოკატის პროფესიული საქმიანობის პრინციპები;
6. პროცესის მიმდინარეობა ადვოკატ–წარმომადგენლის მეშვეობით;
7. საპროცესო დოკუმენტაციის შედგენის სპეციფიკა;
8. მიმდინარე საადვოკატო პრაქტიკა სამოქალაქო სამართალში;
დასწრება თავისუფალია

შეხვედრა ვიტალი კომართან
2012-10-09 18:16
